Характеристики
--------------



1. Първият от важните параметри е обема на водосъдържателя, определящ колко топла вода ще можем да изразходим с едно затопляне. Много хора при подбора се ръководят от мисълта “колкото повече, толкова повече”, но често грешат, защото многото литра течност по-бявно се загряват, а сметките за ток са по-високи. Обикновено 80L са напълно достатъчни за 3 членно семейство да се изкъпят един след друг.
2. Формата и разположението са важни, особено при тесните пространства. Съществуват два вида форми: цилиндрични и квадратни. Първите са най-предпочитани, именно защото заемат по-малко пространство в помещението. Предлагат се също и за вертикален или хоризонтален монтаж. Ако помещението е ниско но широко, тогава вторият вариант е по-подходящия, но ако височината е по-голяма от ширината, вертикалният е за Вас.
3. Размерите не са маловажен показател, особено в ограничената по големина баня. Преди да отидете в магазина, Вие вече би следвало да сте предвидили мястото за бъдещия бойлер. Размерите му също трябва да ги знаете, защото си представете ситуацията, получавате уреда и той е по-голям от предвиденото за него пространство! Ако мястото е твърде ограничено, но Вие искате да притежавате по-обемен вариант, то той може да се монтира и извън помещението: например в съседното.


